*Projekts*

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

Rīgā Nr. 2018.gada

.§

**“Par darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” projektu īstenošanas gaitu”**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai vides aizsardzības un reģionālās attīstības ministra iesniegto informatīvo ziņojumu “Par darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” projektu īstenošanas gaitu”.

2. Izslēgt no darbības programmas “Izaugsme un nodarbinātība” (turpmāk – darbības programma) 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk – 2.2.1. SAM) 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) 1.kārtas projektu saraksta Valsts sociālās apdrošināšanas aģentūras (turpmāk – VSAA) projektu “Eiropas sadarbspēja (LM un VM)”.

3. Projektu iesniegumu atlases 1.kārtā iekļautā VSAA projekta “Eiropas sadarbspēja (LM un VM)”īstenošanai paredzēto finansējumu 2 600 000 *euro* apmērā Vides aizsardzības un reģionālās attīstības ministrijai (turpmāk – VARAM), veicot finansējuma pārdali, steidzamības kārtā novirzīt šādu projektu īstenošanai:

 3.1. 1 600 000 *euro* darbības programmas 2.2.1. SAM 2.2.1.1. pasākuma 1.kārtas Labklājības ministrijas (turpmāk – LM) projekta “Labklājības nozares informācijas un komunikācijas tehnoloģiju centralizācija” tvēruma paplašināšanai;

 3.2. 1 000 000 *euro* darbības programmas 2.2.1. SAM 2.2.1.1.pasākuma 2.kārtā plānotā VSAA projekta “Publisko pakalpojumu daudzkanālu piegādes tehnoloģisko risinājumu izveide Valsts sociālās apdrošināšanas aģentūras pakalpojumu nodrošināšanai” tvēruma paplašināšanai.

4. VARAM divu mēnešu laikā no šā protokollēmuma pieņemšanas dienas sagatavot un iesniegt Ministru kabinetā rīkojuma projektu par grozījumu izdarīšanu Ministru kabineta 2017.gada 10.augusta rīkojumā Nr.422 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 2. kārtas projektu sarakstu Eiropas Savienības fondu 2014.-2020. gada plānošanas periodam” (turpmāk – MK rīkojums Nr.422):

4.1. precizējot MK rīkojuma Nr.422 pielikumā esošā VSAA projekta “Publisko pakalpojumu daudzkanālu piegādes tehnoloģisko risinājumu izveide Valsts sociālās apdrošināšanas aģentūras pakalpojumu nodrošināšanai” plānotā finansējuma summu;

4.2. papildinot MK rīkojumu Nr.422 ar 2.2.1. SAM 2.kārtas detalizēto projektu aprakstu iesniegšanas VARAM termiņu.

5. LM divu mēnešu laikā no šā protokollēmuma pieņemšanas dienas sagatavot projekta Nr.2.2.1.1./17/I/007 “Labklājības nozares informācijas un komunikācijas tehnoloģiju centralizācija” vienošanās grozījumus un iesniegt Centrālajā finanšu un līgumu aģentūrā.

6. VARAM sadarbībā ar Tieslietu ministriju divu mēnešu laikā no šā protokollēmuma pieņemšanas dienas izvērtēt iespēju no darbības programmas 2.2.1. SAM 2.2.1.1.pasākuma 2.kārtā iekļautā Valsts zemes dienesta projektam “Kadastra informācijas sistēmas modernizācija un datu pakalpojumu attīstība” plānotā 5 000 000 *euro* finansējuma novirzīt 500 000 *euro* jaunas informācijas sistēmas izveidei, kas aizvietotu Eiropas Savienības tiesību aktu pārņemšanas un ieviešanas kontroles informācijas sistēmu, un nepieciešamības gadījumā sagatavot attiecīgu grozījumu projektu Ministru kabineta rīkojumā Nr.422.

Ministru prezidents M.Kučinskis

Valsts kancelejas direktors J.Citskovskis

22.05.2017. 12:30

471

V.Brūvere

67021575, vineta.bruvere@varam.gov.lv